Draga Nina,

Ovim bih ti se putem željela zahvaliti i skrenuti pozornost na ulogu koju imaš u mojemu životu. Sve je počelo prije desetak godina, onoga trenutka kada smo se upoznale u parkiću. Tada nisam ni slutila da ćeš mi jednoga dana postati ovako važna. Ali valjda tako počinju sva prijateljstva…

Znaš, htjela bih ti zahvaliti što si tako odlična prijateljica, što si uvijek tu za mene…Htjela bih ti zahvaliti što oduvijek sa mnom dijeliš sve, i sreću, i tugu, a i pizzu iz meksičkog. Da, zaista ti hvala iako je to tako malo u odnosu na sve ono što zaslužuješ. Zato ti radije neću zahvaljivati, nego ću samo u tišini cijeniti sve to i dati sve od sebe da ti uzvratim na isti način. Sjećaš li se kako smo se prije nekoliko godina posvađale i kako nismo razgovarale puna dva dana? Priznajem, ta su dva dana bila najteža i najdosadnija dva dana u mom životu.

Kod tebe mi se najviše sviđa činjenica što se pred tobom ne moram pretvarati da sam nešto što nisam i što uglavnom dijelimo mišljenje o gotovo svemu.

Stvarno ne znam kako bi moj život izgledao bez N. Š. u njemu…

Hvala ti na svemu!

Voli te Dora